Anggegulang). Anggen kita njingglengi tigang prakawis kasebat, temtu kemawon kanthi pangajab muriha basa Jawi tetep panggah eksis ing ombyaking jamana ingkang sarwi ngedap-edapi menggahing ewah-ewahipun ing awal millennium tiga menika. Malah mboten waton eksis kemawon, nanging inggih kepara ojo gesangipun ing antawisipun basa-basa ingkang gesang ing sakindenging bumi pertiwi Nuswantara, mliginipun ing antawisipun basa nasional Indonesia saha basa asing Inggris. Onjo ing riki, kejawi kawistara wela-wela blegeripun, ugi angambar-ambar kawibawanipun pinangka sawe-nehing basa ingkang kaeringan karana kebak ing piguna, utamanipun ing brebayan ageng ing tlatah pripinsi kalih (Jawa Tengan lan Jawa Timur) saha ing dhaerah istimewa setunggal (Ngayogyakarta Hadiningrat).